HKT48

HKT48 (dipendekkan dari Hakata48) adalah sebuah kumpulan idola gadis yang dihasilkan oleh Akimoto Yasushi, dan kumpulan adik bongsu AKB48. Teater HKT48 terletak di Pasar raya Bandar Hawks di Hakata-Ku, di Fukuoka. Generasi 1 telah diumumkan pada 23 Oktober 2011, dengan 21 orang ahli. Pasukan H telah ditubuhkan 4 Mac 2012. Pada tahun 2013, Universal Music Japan akan jadi label rasmi HKT48.
Rancangan untuk menubuhkan kumpulan HKT48 pertama kali diumumkan oleh pengurus AKB48 Akimoto Yasushi pada 19 November 2008. HKT48 telah diumumkan secara rasmi pada 1 Mei 2011 dan akan berjabat tangan AKB48. Kumpulan ketiga AKB48, kumpulan kembar baru yang akan dilancarkan, selepas kumpulan SKE48 dan NMB48. Nama kumpulan asalnya daripada nama lokasi asas yang dicadangkan iaitu Hakata, Fukuoka tetapi anggota HKT48 membuat teaternya di Hawks Town Mall di Chuo, Fukuoka bersebelahan kawasan Hakata. Bangunan bersebelahan iaitu Yahoo! Japan Dome. Di samping itu, Akimoto Yasushi telah diumumkan bahawa kumpulan itu akan membuat ujibakat bagi perempuan remaja berusia antara 11 dan 22 tahun. Ujibakat generasi pertama HKT48 pertama kali berlangsung pada 31 Mei 2011, Pertama sekali, peserta mengambil bahagian pada pusingan pertama. Seterusnya, perserta yang lulus pada pusingan pertama akan pergi ke pusingan kedua yang terdiri daripada ujian nyanyian dan tarian, pada separuh pertama bulan Julai 2011. Ujibakat akhir telah diadakan di Hliton Fukuoka Sea Hawk Hotel pada 10 Julai dan 21 calon berjaya lulus dalam ujibakat tersebut.
Selepas menjalani pelajaran tarian dan vokal, 21 anggota generasi pertama HKT48 menampilkan diri buat pertama kali pada majlis berjabat tangan bersama AKB48 pada 23 Oktober 2011 di Seibu Dome. Daripada jumlah tersebut 21 ahli, dua pelajar sekolah menengah tinggi, 17 pelajar sekolah menengah rendah, dan dua pelajar sekolah rendah. Ahli termuda kumpulan, Tanaka Natsumi, dilahirkan pada tahun 2000, dan berumur 11 tahun pada masa pengumuman. Beliau berkata bahawa "cita-cita saya adalah akan menyertai AKB48 sejak saya berusia 5 tahun, jadi saya berasa bermimpi untuk berada dalam kumpulan ini." Ahli tertua dalam kumpulan ialah Sugamoto Yuko, yang berumur 17 tahun pada masa pengumuman.
Mereka debutnya di HKT48 Teater pada 26 November 2011, dan telah melaksanakan Stage unit yang pertama yang bertajuk "Te o Tsunaginagara", yang pada asalnya dilakukan oleh SKE48 Team S dan KII. Pada 31 Disember 2011, 16 orang anggota muncul di atas pentas "NHK Kōhaku Uta Gassen", iaitu edisi ke-62 sebagai salah satu kumpulan kembar perempuan AKB48.
Pada 4 Mac 2012, 16 ahli pertama telah dipilih untuk membentuk Team H, dan muncul di atas pentas. Pada 20 Jun 2012, Sashihara Rino dari AKB48 dipindahkan ke HKT48 atas masalah skandal. Pada 5 Julai 2012, Sashihara Rino dimasukkan ke dalam Team H secara rasmi dan bilangan Team H bertambah menjadi 17 ahli. Pada 18 Ogos 2012, seramai 3 anggota Team H dan seorang anggota kenkyuusei telah graduasi. Pada 1 November 2012, Oota Aika dari AKB48 dipindahkan dalam kumpulan HKT48 dan dilantik menjadi anggota Team H yang rasmi.
Pada 17 Februari 2013, Team H telah tamat membuat stage unit yang pertama iaitu "Te o Tsunaginagara" dan akan membuat persembahan stage unit yang kedua iaitu "Hakata Legend" mulai 1 Mac 2013. Pada 20 Mac 2013, single pertama iaitu Suki! Suki! Skip! akan dikeluarkan. Pada 27 April 2013, kumpulan ini pertama kalinya membuat konsert secara langsung di Nippon Budokan. Selepas konsert ini tamat, pengurus besar AKB48 telah mengumumkan bahawa Kodama Haruka akan bersama Team A AKB48 dan Team H HKT48 dan Sashihara Rino dilantik sebagai ketua dan pengurus teater bagi kumpulan HKT48. Pada 13 Mei 2013, staf HKT48 telah membuat pengumumannya di laman sesawang rasmi HKT48 bahawa single ke-2 HKT48 akan dikeluarkan pada 4 September 2013.
Pada 11 Januari 2014, rombakan anggota kali pertama bagi kumpulan ini telah diadakan pada 11 Januari 2014 semasa mengadakan konsert gelajah di Kawasan Kyushu iaitu HKT48 Kyushu 7 Prefecture Tour ~Kawaii Ko ni wa Tabi wo Saseyo~ dan Team terbaru iaitu Team KIV yang akan tubuh secara rasmi pada bulan April 2014.
Pada 12 Mac 2014, single ke-3 Sakura, Minnade Tabeta mula dipasarkan.